Diari Oficial de la Generalitat Valenciana


Sumari del DOGV 8516, del 28-03-2019 (2019/2308)

Informació pública de la suspensió de la tramitació i de l'atorgament de llicències per a obres, instal·lació i ambientals per a l'ús de salons de joc i locals d'apostes, en tot l'àmbit del terme municipal.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8516

Data del DOGV
:   28-03-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2308


Data del document
:   05-03-2019

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública de la suspensió de la tramitació i de l'atorgament de llicències per a obres, instal·lació i ambientals per a l'ús de salons de joc i locals d'apostes, en tot l'àmbit del terme municipal. [2019/2308]  
En compliment del que es disposa en l'article 64.4 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, es publica la part dispositiva de l'Acord de Ple de data 28 de febrer de 2019, relatiu a la suspensió de llicències de salons de joc i locals d'apostes que, textualment, diu:  
  
«Primer. Suspendre la tramitació i l'atorgament de llicències per a obres, instal·lació i ambientals per a l'ús de salons de joc i locals d'apostes, en tot l'àmbit del terme municipal de Petrer, pels motius exposats en la part expositiva d'aquest acord.  
Segon. Aquesta suspensió potestativa tindrà el termini màxim d'un any, a comptar des de la publicació de l'acord en el Diari Oficial de la Generalitat Valenciana, sense perjudici del termini de suspensió automàtica que comporta l'acord pel qual se sotmeta a exposició pública la nova ordenació, si escau.  
Tercer. Ordenar la interrupció del procediment d'atorgament de llicències per a obres, instal·lació i ambientals per a l'ús de salons de joc i locals d'apostes, presentats amb anterioritat a la publicació d'aquest acord, si existeixen.  
Quart. Publicar aquest acord en el Diari Oficial de la Generalitat Valenciana, amb expressió dels recursos procedents en dret.»  
El que es publica per a general coneixement, significant que contra el present acord es poden interposar, amb caràcter potestatiu, indistintament i alternativament, els següents recursos:  
- De reposició, davant el mateix òrgan que l'ha dictat, en el termini d'un mes, a partir de l'endemà de la notificació, considerant prorrogable al dia hàbil següent el termini marcat quan l'últim dia recaiga en dissabte.  
- Contenciós administratiu, davant del Jutjat Contenciós Administratiu d'Alacant, en el termini de dos mesos, comptats des de l'endemà de la notificació, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta; s'entendrà desestimat aquest si manca resolució i notificació expressa en el termini d'un mes des de la seua interposició.»  
  
Per a la interposició d'aquest recurs jurisdiccional no correrà termini el mes d'agost.  
Tot això, sense perjudici de poder utilitzar altres mitjans d'impugnació si ho estima convenient, i del que es preveu respecte a la competència territorial dels jutjats i tribunals d'aquest ordre que estableix l'article 14 de la Llei 29/1998, de 13 de juliol.  
  
Petrer, 5 de març de 2019.- L'alcaldessa: Irene Navarro Díaz.